**Saeimas lēmuma "Par termiņa pagarināšanu Latvijas Nacionālo bruņoto spēku karavīru dalībai Ziemeļatlantijas līguma organizācijas vadītajā operācijā Afganistānā" projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Saeimas lēmuma "Par termiņa pagarināšanu Latvijas Nacionālo bruņoto spēku karavīru dalībai Ziemeļatlantijas līguma organizācijas (turpmāk – NATO)vadītajā operācijā Afganistānā" projekts sagatavots, lai varētu turpināt nodrošināt Latvijas Nacionālo bruņoto spēku (turpmāk – NBS) karavīru dalību NATO vadītajā operācijā Afganistānā. Saeimas lēmums stāsies spēkā tā pieņemšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Deklarācijas par Artūra Krišjāņa Kariņa vadītā Ministru kabineta iecerēto darbību 203. punkts un Rīcības plāna tās īstenošanai 203.2. apakšpunkts.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Balstoties uz NATO valstu un valdību samita Čikāgā 2012. gada maijā rezultātiem, ar Apvienoto Nāciju Organizācijas (ANO) Drošības Padomes 2013. gada 10. oktobra rezolūciju 2120 (2013) Starptautisko drošības atbalsta spēku starptautiskās operācijas Afganistānā (ISAF) mandāts tika noteikts līdz 2014. gada 31. decembrim. 2014.gada septembrī NATO samita laikā Velsā NATO valstis, tai skaitā Latvija, vienojās par ilgtermiņa apņemšanos turpināt atbalstu Afganistānai arī pēc 2014. gada, NATO lomu Afganistānā mainot no kaujas operāciju īstenošanas uz padomu sniegšanu afgāņu spēkiem un to apmācību. Pamatojoties uz 2014. gada 30. septembrī Afganistānas valdības un NATO noslēgtajā divpusējā līgumā izteikto Afganistānas valdības uzaicinājumu, 2015. gada janvārī Afganistānā tika uzsākta NATO vadīta starptautiskā operācija *Resolute Support Mission*. ANO Drošības padome ar 2014. gada 12. decembra rezolūciju 2189 (2014) atzinīgi novērtēja sniedzamā atbalsta nozīmību un *Resolute Support Mission* nodibināšanu, kā arī atzīmēja, ka Afganistānas valdības un NATO noslēgtais līgums paredz stabilu juridisko pamatu šai misijai. *Resolute Support* misija nodrošina apmācību un padomdošanas, un palīdzības sniegšanu Afganistānas drošības spēkiem un institūcijām. Pamatojoties uz likuma "Latvijas Nacionālo bruņoto spēku piedalīšanās starptautiskajās operācijās" 1. panta pirmās daļas 1.punktu, 1. panta otro daļu un 5. panta pirmo daļu, ar Saeimas 2014. gada 4. decembra lēmumu Latvijas NBS karavīri tika nosūtīti dalībai Ziemeļatlantijas līguma organizācijas vadītajā starptautiskajā operācijā *Resolute Support Mission* Afganistānā NATO spēku sastāvā līdz 2015. gada 31. decembrim. 2015.gadā uz analoģiskiem nosacījumiem ar Saeimas 3. decembra lēmumu dalība tika pagarināta līdz 2016. gada 31. decembrim. Savukārt, 2016. gada 22.decembrī, Seima, paredzot, ka Afganistānai būs nepieciešams atbalsts ilgtermiņā, atbalstīja NBS dalības operācijā *Resolute Support* termiņa pagarināšanu līdz 2020. gada 31. decembrim. Šobrīd, lai nodrošinātu tiesisko pamatu NBS dalības turpināšanai *Resolute Support Mission* operācijā, nepieciešams Saeimas lēmums.Apņemšanos turpināt bruņoto spēku ieguldījumu arī turpmākai drošības un stabilitātes sekmēšanai Afganistānā nosaka 2018. gadā NATO valstu samitā Briselē apstiprinātā deklarācija, kas paredz, ka Alianse turpina apmācības operāciju *Resolute Support Mission* Afganistānā, līdz apstākļi būs pietiekami stabili, lai NATO varētu mainīt fokusu uz ne – militāra atbalsta sniegšanu. Šobrīd situācija Afganistānā vērtējama kā trausla, nemiernieki vēl joprojām turpina veikt dažādas intensitātes uzbrukumus, kurās zaudējumus cieš ne tikai afgāņu drošības spēki, bet arī civilie iedzīvotāji, tādējādi destabilizējot kopējo drošības un politisko situāciju. Šo gadu laikā ir panākts būtisks progress Afganistānas drošības un aizsardzības spēku, kā arī institucionālās kapacitātes stiprināšanā, taču arī turpmāk NATO sniegtais atbalsts ir vitāli svarīgs stabilitātes veicināšanai arī turpmāk. Š.g. septembrī NATO aizsardzības ministri atkārtoti apliecināja, ka nepieciešams saglabāt misijas darbību, kā arī ir jāveicina Afgāņu – Talibu miera sarunu pozitīva virzība, līdz drošības apstākļi ļaus pielāgot klātbūtnes apmēru un atbalsta sniegšanas fokusu. Būtiskākais priekšnosacījums situācijas stabilizēšanai ir Afganistānas valdības un Talibu spēku miera sarunu pozitīva un konstruktīva tālākā virzība. Atbilstoši sarunu iznākumiem nākotnē tiks arī vērtēta turpmāka NATO klātbūtnes pielāgošana.Taču šobrīd ir būtiski saglabāt arī Latvijas apņemšanos turpināt līdzšinējās saistības, kamēr tas būs nepieciešams Afganistānas drošības un reģiona stabilitātes sekmēšanai, vienlaikus saglabājot gatavību pielāgoties atbilstoši tālākiem lēmumiem.Lai nodrošinātu konsekventu Latvijas dalību *Resolute Support Mission* operācijā atbilstoši operācijas sasniegtajam progresam, vienlaicīgi, izvērojot NATO operāciju plānošanas principus, termiņa pagarinājums būtu nosakāms līdz 2021. gada 31. decembrim. NBS dalība operācijā paredzēta līdz 50 karavīriem lielā kontingenta sastāvā.Papildus, Latvija arī ir apņēmusies sniegt ilgtermiņa finansiālu ieguldījumu Afganistānas atbalstam, veicot ikgadējas iemaksas Afganistānas Armijas Trasta fondā. Saskaņā ar 2018. gada 10. jūlija Ministru kabineta rīkojumu Nr. 304 (Dienesta Vajadzībām), Latvija ir apņēmusies veikt iemaksas līdz 2024. gadam.  |
| 3. | Projekta izstrādē iesaistītās institūcijas | Projekts izstrādāts Aizsardzības ministrijā.  |
| 4. | Cita informācija | Aizsardzības ministrija nodrošinās Latvijas saistības atbilstoši piešķirtajiem valsts budžeta līdzekļiem budžeta programmas 22.00.00 "Nacionālie bruņotie spēki" ietvaros no starptautiskajām operācijām paredzētajiem līdzekļiem. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums attiecināms uz Nacionālo bruņoto spēku personālu. |
| 2. | Tiesiskā regulējuma ietekme uz tautsaimniecību un administratīvo slogu | Tautsaimniecību neietekmē. Sabiedrības grupu un institūciju tiesības un pienākumus nemaina. |
| 3. | Administratīvo izmaksu monetārs novērtējums | Nav. |
| 4. | Cita informācija | Nav. |

|  |
| --- |
|  **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Nav. |
| 2. | Citas starptautiskās saistības | Nav. |
| 3. | Cita informācija | Nav. |

|  |
| --- |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Aizsardzības ministrija, Nacionālie bruņotie spēki. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Pārvaldes funkcijas un institucionālo struktūru neietekmēs. Jaunas institūcijas netiks izveidotas un esošās institūcijas netiks likvidētas. |
| 3. | Cita informācija | Nav. |

Anotācijas III, IV un VI sadaļa - projekts šo jomu neskar.

Ministru prezidenta biedrs,

aizsardzības ministrs,

vides aizsardzības un

reģionālās attīstības ministra

pienākumu izpildītājs A. Pabriks

S.Šadurska

Signe.Sadurska@mod.gov.lv

tel.67335177

v\_sk. = 887